Lab-cache

En lab-cache er en midlertidig cache som typisk oprettes i forbindelse med et event, og som kun er tilgængelig i forbindelse med eventet. Eventejeren skal søge Groundspeak om tilladelse til at oprette lab-cacher. Lab-cacher ses typisk i forbindelse med mega-events.

Ordet lab står for laboratorium, og ideen er at den slags cacher har mere eksperimentel karakter end de cacher man støder på i det daglige. Det tæller med som et fund når man finder en lab-cache, men man kan ikke finde cachebeskrivelsen af lab-cacher på geocaching.com.

Når man har fundet cachen, finder man i praksis en kode. Denne kode bruges til at logge fundet hos Groundspeak. Logningen kan finde sted ved en almindelig web-app og en browser. Der kræves ikke en særlig app på en telefon.

Eksterne henvisninger
Lab Cache FAQ (hos Groundspeak).